от пластмасова торбичка, към чиято долна част е прикрепен многослойна абсорбираща подложка, изработена от хартия и свръхабсорбиращ полимер — полиакрилат във формата на гранули.
 Тези гранули от свръхабсорбиращ полиакрилат се трансформират в гел при контакт с урина.
 3924 90 00
 Класирането се определя от разпоредбите на Общите правила 1, 3, буква б) и 6 за тълкуване на Комбинираната номенклатура и от описанието на кодове по КН 3924 и 3924 90 00 .
 Класирането в позиция 4818 се изключва, тъй като основният характер на продукта не се определя от хартиените му компоненти, а от свръхабсорбиращия полимер — полиакрилат.
 Класирането в позиция 9619 се изключва, тъй като продуктът не е оформен по такъв начин, че да съответства на човешкото тяло (вж. също Обяснителните бележки към Хармонизираната система (ОБ към ХС) за позиция 9619 ).
 Продуктът представлява комбинация от пластмаси и други материали. Продукт, който съчетава пластмаси и други материали, се класира в глава 39, при условие че запазва основния характер на изделията от пластмаси (вж. също ОБ към ХС, Общите бележки към глава 39).
 Основният характер на продукта се определя от свръхабсорбиращ полимер; смята се, че хартията има само функция на носител или опаковка.
 Поради това продуктът трябва да бъде класиран в код по КН 3924 90 00 като други домашни потреби и хигиенни или тоалетни артикули от пластмаса.
 